വൈദ്യുതി ലൈന് പൊട്ടിവീണ് പശു ചത്തു അയ്മനം: ഗര്ഭിണിയായ പശു ശക്തമായ കാറ്റിലും മഴയിലും വൈദ്യുത ലൈന് പൊട്ടിവീണ് ചത്തു. അയ്മനം ഒന്നാം വാര്ഡില് കളംന്പാട്ടുശേരില് കുട്ടപ്പന്റെ രണ്ടര വയസുള്ള പശുവാണ് ചത്തത്. നാലു മാസം ഗര്ഭിണിയായ പശുവിനെ പശുക്കൂടിന്റെ നിര്മാണം നടക്കുന്നതിനാല് പുറത്തായിരുന്നു കെട്ടിയിരുന്നത്. ഇന്നലെ പുലര്ച്ചെ 3.30 നുണ്ടായ ശക്തമായ കാറ്റിലും മഴയിലും വൈദ്യുത ലൈന് കന്പി പൊട്ടി വീഴുകയായിരുന്നു. ഇന്ഷ്വറന്സ് കാലാവധി കഴിഞ്ഞതിനാല് നഷ്ടപരിഹാരം ലഭിക്കില്ലെന്ന് ഉടമ പറഞ്ഞു. വെറ്ററിനറി ഡോക്ടര് എത്തി മേല്നടപടികള് നടത്തി പശുവിന്റെ ജഡം മറവു ചെയ്തു. വൈദ്യുത ജീവനക്കാര് എത്തി പൊട്ടിവീണ ലൈന് പുനഃസ്ഥാപിച്ചു.